Bajaranê Lozan û St. Gallenî yê Swîsre de semedê wedaritişê tecrîdê serê  Rayberê Şarê Kurdî Abdullah Ocalanî, serkêşîya Têgêrayîşê Ciwanan ê Kurdan ê Ewropa de çalakîyî ameyî organîzekerdene.
Lozan de îstasyonê trenan ê merkezê bajarî de çalakîye ameye kerdene. Çalakîye de bi sloganan azadîya Abdullah Ocalanî ameye waştene û derheqê tecrîdî de vilaweka fransizkî ameye wendene. Çalakîye de semedê tewrbîyayîşê çalakîya ke do 12ê tebaxe, roja şemeyî, saete 17.00 de meydanê St Laurantî yê Lozanî de bêro kerdene, ame vengdayene.
St. Gallen de zî bi eşkerayîye çapemenîye tecrîd ame protestokerdene û azadîya fîzîkîye ya Abdullah Ocalanî ameye waştene. Çalakîye de veng dîya ciwananê kurdan ke wa zafêr vera tecrîdî têkoşîn bikerê.
